钦定古今图书集成/明伦汇编/氏族典/第190卷 > 萧燧
## 钦定古今图书集成/明伦汇编/氏族典/第190卷 > 萧燧

按《宋史萧燧传》：“燧字照邻，临江军人。父增，绍兴初尝
应制举。燧生而颖异，幼能属文。绍兴十八年，擢进士
高第，授平江府观察推官，秩满，调静江府察推而归。
未几，丁忧。三十二年，授靖州教授。孝宗初，除诸王宫
大小学教授。淳熙二年，累迁至国子司业兼权起居
舍人，进起居郎，除左司谏，擢右谏议大夫。入谢，上曰：
‘卿议论鲠切，不求名誉。纠正奸邪，不恤仇怨’。”五年，同
知贡举。夔帅李景贪虐，参政赵雄庇之，台臣谢廓
然不敢论，燧独奏罢之。雄果营救，复命还任。燧再论，
并及雄。雄密奏“燧误听景”“仇人”之言，遂下临安府，
捕恭州士人锺京等置之狱，坐以罪。景复依旧职。

知婺州。八年，召还，除吏部右选侍郎，旋兼国子祭酒。
九年，为枢密都承旨。近例，承旨以知阁门官兼，或怙
宠招权，上思复用儒臣，故命燧以龙图阁待制为之。
除权刑部尚书，充金使馆伴。十年，兼权吏部尚书兼
侍讲，升侍读，除参知政事，寻充永思陵礼仪使，权监
修国史日历。十六年，权知枢密院。以年及自陈，上留
之，不可，除资政殿学士，与郡。复请闲，提举临安府洞
霄宫。绍兴四年，卒，年七十七，谥正肃。孝宗每称其“全
护善类，诚实不欺”，手书《二十八将传》以赐。子达，登淳
熙十四年进士第，累官至太常。